BT i spil til priser for journalistik - Nyheder | www.bt.dk
BT i spil til priser for journalistik
Af Simon Andersen Mandag den 15. oktober 2012, 15:37 Updated: 15:40
(Foto: Privat / Martin Sylvest Andersen)
Tre journalister fra BT er nomineret til at vinde én af de fineste journalistpriser i Danmark
Journalist Martin Kjær Jensen fra BT i Aarhus er netop af FUJ - Foreningen for Undersøgende Journalistik - blive nomineret til årets pris for fremragende undersøgende journalistik for sin omfattende artikelserie "Mord eller selvmord", der handler om mulige drabssager, der af forskellige politikredse i Danmark er lukket efter kortvarig efterforskning og henlagt som selvmord. Artikelserien er én af blot tre nominerende i aviskategorien - de øvrige to er dagbladet Politikens afdækning af sagen om mulig politisk indblanding i behandlingen af Helle Thorning-Schmidt og Stephen Kinnocks skattesag og dagbladet Information for afdækning af fængselsforhold i Irak.
Om Martin Kjær Jensens arbejde skriver juryen: - Med en forbilledlig grundighed og kreativitet efterforsker journalist Martin Kjær Jensen de nærmere omstændigheder omkring fem mistænkelige dødsfald, der alle af politiet er blevet kategoriseret som selvmord. Ved at interviewe vidner, gennemgå tekniske beviser og fremskaffe ekspertvurderinger, undersøger journalisten systematisk, hvorvidt der var tale om mord eller selvmord. Der er tale om en journalistisk kraftpræstation, der blandt andet omfatter, at journalisten sætter sig ind i grundlæggende retsmedicin og får genskabt slettede informationer på en afdøds computer og telefon. Arbejdet førte frem til nye og afgørende informationer, der afslørede store mangler i politiets arbejde – og to af sagerne blev genoptaget som drabssager.
Se serien Mord eller selvmord her: www.bt.dk/mordellerselvmord
Også to andre BT-journalister, Andreas Karker og Thomas Nørmark Krog, er nomineret i bogkategorien for deres bog 'Luksusfælden' om Henriette Kjær og Erik Skov Pedersens storhed og fald. Om denne præstation skriver juryen:
- Med bogen 'Luksusfælden' beskriver Andreas Karker og Thomas Nørmark Krog det komplicerede spind af løgne og bedrag, der førte til en ødelagt karriere for en lovende ung politiker og i sidste ende en fængsels dom af hendes samlever. Bogen dømmer ikke, men beskriver i to spor tiden op til, og efter, den lovende socialminister Henriette Kjær måtte trække sig på grund af ubetalte regninger for en sofa og to markiser. En bagatel, der viste sig at være symbolet på et årelangt overforbrug i en klasse, der sjældent ses på de bonede gulve. Man kan vælge at beskrive den slags som en tør kriminalsag, en erhvervsskandale eller fokusere på de tabloide detaljer. 'Luksusfælden' kombinerer de tre genrer, og derved opstår en underholdende og grundig gennemgang af Erik Skov Pedersens storhed og fald. Men også en beskrivelse af en mand, der kunne være stoppet for længst, hvis nogen havde lyttet til alarmklokkerne.
Priserne uddeles den 11. november.
Erik Skov Pedersens optur og fald Blev Omar dræbt: Se billederne fra gerningsstedet og døm selv Pernille-efterforskning tæt på afslutning Nu skal Eva-sagen vurderes igen Få BT i 3 mdr. for 199 kr./md. Samlet pris 597 kr. – spar 752 kr.!